Na temelju članka 198. Zakona o javnoj nabavi («Narodne novine» broj: 120/16 i 114/22) Grad Križevci objavljuje:

POZIV

**SVIM ZAINTERESIRANIM GOSPODARSKIM SUBJEKTIMA**

**ZA PRETHODNO SAVJETOVANJE**

**ZA PRIPREMU OTVORENOG POSTUPKA JAVNE NABAVE**

Grad Križevci kao javni naručitelj priprema provedbu otvorenog postupka javne nabave male vrijednosti za radove sanacije potresom oštećene Osnovne škole Ljudevita Modeca Križevci.

Odredbom članka 198. Zakona o javnoj nabavi («Narodne novine» broj: 120/16 i 114/22, dalje u tekstu ZJN) pod nazivom «Prethodna analiza tržišta» propisano je da prije pokretanja postupka javne nabave javni naručitelj u pravilu provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.

Prije pokretanja otvorenog postupka javne nabave za nabavu radova, javni naručitelj obvezan je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima u trajanju od najmanje pet dana.

Stoga, sukladno prethodnoj odredbi ZJN Grad Križevci na EOJN RH objavljuje nacrt dokumentacije o nabavi sa prilozima za predmetni postupak javne nabave te moli sve zainteresirane gospodarske subjekte da sa **02.12.2022. godine,** do kada je otvoreno prethodno savjetovanje, dostave eventualne primjedbe i prijedloge elektroničkim sredstvima komunikacije putem EOJN RH.

Nakon provedenog savjetovanja javni naručitelj će razmotriti sve primjedbe i prijedloge zainteresiranih gospodarskih subjekata i izraditi izvješće o prihvaćenim i neprihvaćenim primjedbama i prijedlozima, koje će biti objavljeno na EOJN RH.

Križevci, 25.11.2022.

**GRAD KRIŽEVCI**